Samas tuleb märkida, et  erimärgistatud kütuse kasutamise reformimise plaanid saavad suure tõenäosusega tulevikus täiendust. Nimelt on Vabariigi Valitsusel plaanis reformida erimärgistatud kütuse regulatsiooni kahes etapis. Esimest etappi tähistabki käesoleva artikli sissejuhatuses nimetatud seadusemuudatus. Reformi teine etapp näeb ette hetkel allesjäävate soodustatud valdkondade puhul soodusmääraga kütuse (erimärgistusega kütuse) kasutamise asemel toetusskeemide või otsetoetuste rakendamise. Välistatud pole sealjuures täielik loobumine vedelkütuse erimärgistamisest. Reformi teise etapi ettepanekud on kavandatud esitada 2011. a jooksul.